Brüsszel, 14.02.2005

COM(2005) 45 végleges

A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK

az EU kábítószer-ellenes cselekvési tervéről (2005–2008) {SEC(2005)216}

Bevezetés

A kábítószer-jelenség az európai polgárok egyik fő gondja, az európai társadalom biztonságára és egészségére jelentős veszélyt jelent. Az EU-ban mintegy 2 millió problémás kábítószer-használó van. A kábítószerek használata történelmi léptékkel mérve magas szintű különösen a fiatalok körében. A HIV/AIDS elterjedtsége a kábítószer-használók körében fokozódó aggodalomra ad okot. Mivel a kábítószer probléma globális, az EU számos politikai témán keresztül intézkedik, mint pl. a világ különböző régióival a kábítószerekről folytatott párbeszéd. Emiatt az e problémára tett életszerű és hatékony válaszlépés keresésének politikai prioritásnak kell maradnia az Európai Unióban.

Az Európai Tanács 2004. decemberben jóváhagyta az EU kábítószerrel kapcsolatos stratégiát (2005–2012) , amely meghatározza a Bizottság által előterjesztendő kétszer négy éves cselekvési tervek keretét, célkitűzéseit és prioritásait. Ez a stratégia szerves részét képezi a szabadság, a biztonság és a jogérvényesülés EU-ban való erősítésére irányuló többéves „Hágai Programnak”, amely megállapítja, hogy „a szabadságon, a biztonságon és a jog érvényesülésén alapuló térség védelmének optimális szintje multidiszciplináris és összehangolt cselekvést követel meg mind EU, mind nemzeti szinten….”

A stratégiának számos fontos célkitűzése van:

- az egészségvédelem, a jólét és a társadalmi összetartás magas szintjének elérése a tagállamok azon intézkedéseinek kiegészítése által, amelyek csökkentik és megelőzik a kábítószer-használatot, a függőséget valamint a kábítószerrel kapcsolatos egészségi és társadalmi ártalmakat.

- az alapvető jogokra és szabadságokra vonatkozó EU vívmányok és értékek megfelelő figyelembe vételével a biztonság magas szintjének biztosítása a nagyközönség számára a kábítószer előállítással, a határokon átnyúló kábítószer-csempészettel szembeni intézkedések által, a prekurzorok eltérítése, illetve a kábítószerrel kapcsolatos bűnözés elleni megelőzési intézkedések fokozása által, a közös megközelítésbe ágyazott hatékony együttműködésen keresztül.

- az EU koordinációs mechanizmusainak erősítése annak biztosítására, hogy a nemzeti, regionális és nemzetközi szinten hozott intézkedések egymást kiegészítik és hozzájárulnak a kábítószerrel kapcsolatos politikák hatékonyságához az EU-ban, valamint annak nemzetközi partnerekkel való kapcsolataiban. Ez utóbbi egyértelműbben azonosítható európai pozíciót igényel olyan nemzetközi fórumokon, mint az ENSZ valamint annak szakosított intézményei, ami visszatükrözné az EU mint donor domináns helyzetét e területen.

A stratégia a kábítószerrel kapcsolatos politika két fő vetületére összpontosít, a kereslet csökkentésére, valamint a kínálat csökkentésére. Számos keresztmetszeti témakörre is kiterjed: nemzetközi együttműködés, kutatás, tájékoztatás és értékelés.

A Bizottság által javasolt cselekvési terv figyelembe veszi az EU kábítószerekkel kapcsolatos stratégiájának és cselekvési tervének (2000–2004) végső értékelését[1]. Különösen azokra a területekre irányul, ahol az értékelés szerint további előrelépésre van szükség. Megismétel számos alapvető célkitűzést, amelyeket a megelőzési cselekvési terv keretében nem értek el. A Bizottság egy arra kijelölt internetes oldalon keresztül első ízben konzultációt folytatott a civil társadalommal a jövőbeli politikáról. A Bizottság jelentős mértékben kibővíti ezt a konzultációt a cselekvési terv folyamán, hogy EU-szerte párbeszédbe vonhassa a civil társadalom képviselőit arról, hogyan lehetne a legjobban kezelni a kábítószerrel kapcsolatos kérdéseket.

A végső cél tekintetében tisztában kell lenni azzal, hogy a stratégia és a cselekvési terv önmagukban véve nem jelentenek végállomást; még ha el is érik a bennük megfogalmazott célkitűzéseket, sikertelennek kell őket tekinteni, ha az eredmény nem a kábítószerrel kapcsolatos problémák mérhető csökkentését jelenti a társadalomban. Európa polgárai ezt várják. A cselekvési terv végső célja a kábítószer használat elterjedtségének jelentős mértékű csökkentése a lakosság körében, a tiltott kábítószerek kereskedelme és használata által okozott társadalmi kár és egészségkárosodás csökkentése. Számos meghatározott intézkedésen keresztül célja keretet biztosítani a kínálat, és a kereslet csökkentését egyaránt célzó kiegyensúlyozott megközelítéshez.

Ezeknek a következő ismérveknek kell megfelelniük:

- Az EU-szintű intézkedéseknek egyértelmű hozzáadott értékkel kell bírniuk, az eredményeknek valósnak és mérhetőnek kell lenniük.

- Az intézkedéseknek költséghatékonynak kell lenniük, közvetlenül hozzá kell járulniuk a stratégiában megállapított célok és prioritások legalább egyikének megvalósításához.

- Az intézkedések számának valamennyi területen valószerűnek kell lenniük.

A módszertant illetően a Bizottság ezt a cselekvési tervet nem politikai célkitűzések statikus listájának, hanem dinamikus politikai eszköznek szánta. Követi a stratégia szerkezetét és célkitűzéseit, és meghatározott elsőbbségi területeken kézzelfogható eredményekre összpontosít. Minden intézkedésre nézve értékelő eszközöket és mutatókat vezettek be. Ezeket a Kábítószer és a Kábítószerfüggőség Európai Megfigyelőközpontja (KKEM) és az Europol segítségével állították össze, e két szerv segíti majd a Bizottságot a cselekvési terv végrehajtásának nyomon követésében. A Bizottság ennek alapján éves jelentést tesz közzé, és szükség esetén kiigazításokat javasol.

A terv egyértelműen feltünteti az intézkedések végrehajtásáért és a határidőkért való felelősséget. A végrehajtás folytonossága biztosításának céljából a lejárt vagy a valószínűleg nem teljesíthető határidejű célok esetében végrehajtási ajánlások, vagy a végrehajtás sikertelenségének megfogalmazására kerül sor. A Bizottság hatásvizsgálatot 2008-ban végez, tekintettel a 2009–2012 közötti időszakra vonatkozó második cselekvési terv előterjesztésére A Bizottság a stratégia és a cselekvési tervek végső értékelését 2012-ben végzi. Ezek az értékelések túlmutatnak majd a cselekvési terv szűk értelemben vett keretein, és tartalmazni fogják – KKEM és az Europol munkájának alapján – az európai kábítószer helyzet alakulásának általános áttekintését.

Ez a cselekvési terv ambiciózus a célkitűzései tekintetében, de megfelel azon problémák komoly természetének, amelyekkel az EU polgárai szembesülnek. Tiszteletben tartja a szubszidiaritás és az arányosság elvét, és teljes mértékben teret hagy a helyi, regionális, nemzeti és transznacionális intézkedéseknek, míg ezzel egy időben valamennyi szereplőt annak megvizsgálására ösztönzi, hogy ezek az intézkedések hogyan támogathatnák egymást kölcsönösen és hogyan járulhatnának hozzá az EU kábítószerrel kapcsolatos stratégiája célkitűzéseinek eléréséhez.

KOORDINÁCIÓ |

17.[2] stratégiai cél A koordináció kulcsfontosságú a kábítószerek elleni sikeres stratégia kialakításához és irányításához |

Cél | Javasolt intézkedés | Menetrend | Felelős fél[3] | Értékelő eszköz/Mutató² |

1. Hatékony koordináció EU és nemzeti szinten | 1. A tagállamok és a Bizottság teljes mértékben működőképes kábítószerekkel kapcsolatos koordinációs mechanizmust hoznak létre, és kijelölik azt a személyt, szervezeti egységet vagy szervet, amely kábítószerekért felelős koordinátorként tevékenykedik. | 2007 | TAG BIZ | Éves jelentés a nemzeti struktúrákról a Bizottság által, a KKEM-mel együttműködve. |

2. A tagállamok a nemzeti jogszabályi és igazgatási struktúráik megfelelő figyelembe vételével átfogó nemzeti stratégiát és/vagy cselekvési tervet fogadnak el a kábítószerekkel kapcsolatban. | 2007 | TAG | -II- |

2. Kiegyensúlyozott, multidiszciplináris megközelítés biztosítása | A tagállamok az EU közös prioritásait nemzeti stratégiákba/cselekvési tervekbe ültetik át. | 2007 | TAG | -II- |

3. A civil társadalom bevonása | 1. A bizottság zöld könyvet tesz közzé a civil társadalommal való hatékony együttműködés módozatairól. | 2006 | BIZ | A Bizottság zöld könyve |

2. A tagállamok tekintetbe veszik valamennyi érintett csoport és testület szakvéleményét. | 2007 | TAG | A tagállamok jelentése a konzultáció eredményéről a kábítószerekkel foglalkozó horizontális munkacsoportnak 2008-ig. |

3. A Bizottság Eurobarometer felmérésről gondoskodik, amely a fiatalok kábítószerekkel szembeni hozzáállását méri | 2008 | BIZ | A jelentés elkészült |

18–19. stratégiai célok A kábítószerekkel kapcsolatos politika EU-szintű összehangolásának a kábítószerekkel foglalkozó horizontális munkacsoporton (KFHM) keresztül kell zajlania |

4. Hatékony koordináció a Tanácsban | 1. A KFHM tevékenységeit az EU cselekvési tervének végrehajtására összpontosítja | Folyamatban van | Tanács | A Bizottság éves áttekintője az előrelépésről |

2. A kábítószerekkel kapcsolatos EU koordináció terén a KFHM a vezető fórum a Tanácsban. Hatékony koordináció közte és más – kábítószer problémákkal (ideértve a külkapcsolatokat is) foglalkozó – tanácsi munkacsoportok között. | Folyamatban van | Tanács | 2005-re a KFHM megbízatásának felülvizsgálata A KFHM-ben a kábítószer problémákról a külkapcsolatok nézőpontjából folytatott eszmecsere eredményeinek jelentése a megfelelő földrajzi munkacsoportoknak és fordítva. |

20. stratégiai cél A nemzetközi együttműködés egyike azon területeknek, ahol a koordináció nagy fontosságú |

5. A megfelelő harmadik államokkal való egyezményekben és kapcsolatokban a kábítószerrel kapcsolatos politika szisztematikus figyelembe vétele (mainstreaming) | 1. A Tanács biztosítja, hogy a különféle régiókra vonatkozó cselekvési terveket csak akkor fogadják el, ha végrehajtásukhoz megtörtént az elegendő mennyiségű erőforrások kiutalása. | Folyamatban van | Tanács | A Bizottság jelentése 2008-ig |

2. Harmadik országokkal/régiókkal kötött új megállapodásokban egy külön záradék felvétele a kábítószerekkel kapcsolatos együttműködésről. | Éves | Tanács BIZ | A kábítószerekkel kapcsolatos külön záradékkal rendelkező új megállapodások száma |

21. stratégiai cél A kábítószerrel kapcsolatos problémák és politikák összehangolásáért felelős nemzeti hatóságok hozzájárulnak az EU cselekvési terveinek gyakorlati megvalósításához a nemzeti programok végrehajtásával összefüggésben. |

6. Rendszeres fórum fenntartása az EU-koordináció vonatkozásában | Az Elnökség lehetőséget biztosít a kábítószerrel kapcsolatos koordinációért felelősöknek a találkozásra, hogy megosszák egymással a nemzeti fejleményekre vonatkozó információkat, áttekintsék a fokozottabb együttműködés lehetőségeit, és az EU cselekvési terv végrehajtására összpontosítsanak. | Évente kétszer | ELN BIZ TAG | A találkozók eredménye |

KERESLETCSÖKKENTÉS |

22. stratégiai cél A kábítószer használat, a függőség és a kábítószerekkel kapcsolatos egészségügyi és társadalmi kockázatok mérhető csökkenése |

Cél | Javasolt intézkedés | Menetrend | Felelős fél | Értékelő eszköz/Mutató |

7. A kábítószerkereslet-csökkentő intézkedések hatékonyságára és az azokhoz való hozzáférésre vonatkozó tájékoztatás javítása | A kábítószerkereslet-csökkentő programok értékelésének és az értékelt legjobb gyakorlatok hatékony terjesztésének biztosítása. A KKEM alapú EDDRA-adatbázis (a ford.: Exchange on Drug Demand Reduction Action – Tapasztalatcsere a kábítószerkereslet-csökkentő intézkedésekről) és egyéb adatbázisok hatékonyabb használata és rendszeres frissítése. | 2007 | TAG KKEM | Az EDDRA keretében értékelt kábítószerkereslet-csökkentő programok száma; az EDDRÁ-t használók száma Kábítószer-használat és a kábítószerekkel kapcsolatos veszélyérzet a diákok körében (KKEM) |

25.1 stratégiai cél A megelőzési programokhoz való hozzáférés és azok hatékonyságának javítása, ideértve a célzott megelőzést és a család/közösségi alapú megelőzést |

8. Az iskolai alapú megelőzési programokhoz való hozzáférés és azok hatékonyságának javítása | Annak biztosítása, hogy a törvényes és tiltott kábítószerekre, valamint a kábítószerek kombinált használatára kiterjedő átfogó megelőzési programok szerepelnek az iskolai tantervekben vagy azokat a lehető legszélesebb körben megvalósítják. | 2007 | TAG | Azon tagállamok száma, amelyek az iskolákban átfogó programokon alapuló kábítószer megelőzést végeztek; az elért diákok százalékos aránya |

9. Célzatos megelőzés életre hívása. A célcsoportok elérése új módozatainak kifejlesztése, pl. az Internet használatán keresztül | Megelőző programok kifejlesztése és tökéletesítése meghatározott célcsoportokra (pl. veszélyeztetett családok, iskolából kimaradók) és meghatározott helyzetekre vonatkozóan (pl. kábítószerek és vezetés, kábítószerek a munkahelyen, kábítószerek a szabadidőben) | 2007 | TAG BIZ | A megelőző programok rendelkezésre állási aránya meghatározott célcsoportokra vonatkozóan (KKEM) 2008-ra bizottsági tanulmány az alkohol, a kábítószerek és a gyógyszerek vezetésre gyakorolt hatásáról 2008-ig a tagállamok jelentése a KFHM-nek a kábítószerrel kapcsolatos munkahelyi programok lefedettségéről. A szabadidős helyzetekben végzett megelőzési projektek száma, lefedettsége és értékelt hatékonysága (KKEM) |

25.2. stratégiai cél A korai megelőzési programokhoz való hozzáférés javítása különösen a fiatalok számára, a pszichoaktív szerek kísérleti alkalmazásával |

10. A kockázati tényezők korai felderítésének és a korai beavatkozás módszereinek javítása | A kábítószer-használat felderítésének részét kell képeznie azon szakemberek képzésének, akik kapcsolatba kerülnek a lehetséges kábítószer használókkal. | Folyamatban van | TAG | 2008-ra a tagállamok jelentése azon szakemberek becsült százalékos arányáról, akik ilyen képzésben részesülnek. Az első ízben kábítószert használók/első ízben kezelést kérők életkora (KKEM) |

25.3. stratégiai cél A célzatos és változatos kezelési programokhoz való hozzáférés javítása, ideértve a beépített pszichoszociális és gyógyszeres gondozást |

11. A célzatos és változatos kezeléshez és rehabilitációs programokhoz való hozzáférés, illetve ezek rendelkezésre állásának biztosítása | 1. A pszichoszociális és gyógyszertani megközelítések több fajtáját felölelő kezelési lehetőségek rendelkezésre bocsátása, amelyek megfelelnek a kezelési igényeknek. | Folyamatban van | TAG | Kezelés keresleti és rendelkezésre állási mutatók.(KKEM) |

2. Stratégiák és iránymutatások kidolgozása azért, hogy növeljék a meglévő szolgáltatásokkal el nem ért kábítószer használókat célzó szolgáltatások rendelkezésre állását. | Folyamatban van | TAG | -II- |

3. A rehabilitációs és társadalmi újrabeilleszkedési programok lefedettségének és az azokhoz való hozzáférés javítása. | Folyamatban van | TAG | -II- |

12. A kezelési szolgáltatások minőségének javítása | Megállapodás a kábítószer kezelés EU egészére érvényes minimumszabályairól | 2008 | Tanács BIZ | 2007-re a Bizottság javaslata |

13. Tovább kell fejleszteni a kábítószer függők bebörtönzésének alternatíváit, és a bebörtönzötteknek nyújtott kábítószerrel kapcsolatos szolgáltatásokat | 1. Tovább kell fejleszteni a kábítószerrel kapcsolatos bűncselekményeket elkövető kábítószerfüggők bebörtönzésének alternatíváit, és azokat hatékonyan alkalmazni kell. | Folyamatban van | TAG | 2008-ra a tagállamok jelentése a KFHM-nek |

2. A bebörtönzöttek számára megelőzési, kezelési és kárenyhítő szolgáltatásokat, a börtönből szabadultak számára újrabeilleszkedési szolgáltatásokat, valamint módszereket kell kifejleszteni a kábítószer használat foglyok körében való nyomon követésére/elemzésére. | Folyamatban van | TAG BIZ | 2007-ig a Bizottság javaslata ajánlásra |

25.4. stratégiai cél A HIV/AIDS, hepatitisz, egyéb fertőzések, betegségek valamint kábítószerrel kapcsolatos egészségi és társadalmi ártalmak megelőzésére és kezelésére irányuló szolgáltatásokhoz való hozzáférés javítása |

14. A kábítószer használattal kapcsolatos egészségügyi kockázatok megelőzése | A kábítószer-függőséggel kapcsolatos egészségi ártalom megelőzéséről és csökkentéséről szóló tanácsi ajánlás végrehajtása | Folyamatban van | TAG | A Bizottság jelentése 2006-ig |

15. Az ártalmakat mérsékelő szolgáltatások rendelkezésre állása és az azokhoz való hozzáférés | A függőkre irányuló szolgáltatásokhoz való hozzáférés biztosítása, ideértve a pótszerekkel történő és a fenntartó kezeléseket, a tűcserét és hasonló, a kockázatok csökkentésére szánt szolgáltatásokat | Folyamatban van | TAG | A kiosztott fecskendők és az elért kábítószer használók becsült száma (KKEM) Kezelés keresleti és rendelkezésre állási mutatók.(KKEM) |

16. A HIV/AIDS, hepatitisz C, és más vérrel terjedő fertőzések és betegségek terjedésének megelőzése | A HIV/AIDS-re, hepatitisz C-re, és más vérrel terjedő fertőzésekre és betegségekre vonatkozó átfogó programok végrehajtásának biztosítása, amely felöleli a rászoruló csoportokkal foglalkozó összes szolgáltatásnyújtó közötti koordinációt és együttműködést | Folyamatban van | TAG BIZ | A HIV-re, hepatitisz C-re és más fertőzésekre vonatkozó gyakorisági mutatók (KKEM) |

17. A kábítószerrel kapcsolatos halálesetek csökkentése | A kábítószerrel kapcsolatos halálesetek csökkentésének minden szinten külön célt kell képezniük, a külön e célra tervezett beavatkozásokkal párhuzamosan. | Folyamatban van | TAG | A kábítószerrel kapcsolatos halálesetek mutatószáma (KKEM) |

KÍNÁLATCSÖKKENTÉS |

27.1. stratégiai cél Az EU bűnüldözési együttműködésének erősítése mind stratégiai szinteken, mind a bűnmegelőzés szintjein, hogy a prekurzorok eltérítése és a kábítószerek terén javítsák a működési tevékenységeket |

18. A szintetikus kábítószerek előállításának és kínálatának csökkentése | A szintetikus kábítószerek kriminalisztikai profilalkotásának használatára hosszú távú megoldást kell kidolgozni a korábbi tapasztalatokra építve, bűnüldözési célzattal. | 2008 | TAG BIZ Europol | A Bizottság jelentése |

19. Eljárás a kábítószer-bűncselekményekkel kapcsolatos pénzmosással szemben | Közös működési projektek végrehajtása | Folyamatban van | TAG Europol Eurojust | A kezdeményezett vagy befejezett projektek száma A felderített és megszakított kábítószer-bűnözéssel kapcsolatos pénzáramok |

20. A lefoglalt eszközök kábítószerrel kapcsolatos projektek finanszírozására való használata | Meg kell vizsgálni egy olyan, a közös működési projektekhez használható alap kialakításának lehetőségét, amelyet a kábítószer termelés és kereskedelem során szerzett eszközök lefoglalásából lehetne finanszírozni. | 2007 | BIZ | Tanulmány egy ilyen alap létrehozásának legjobb gyakorlatáról |

21. A kábítószer-kereskedelem és a terrorizmus finanszírozása közötti lehetséges kapcsok feltárása | Vizsgálat folytatása a kábítószer-kereskedelem és a terrorizmus finanszírozása közötti lehetséges kapcsolatokra vonatkozóan | 2007 | BIZ TAG | A vizsgálatot elvégezték |

22. A kábítószer-bűnözés megelőzésére irányuló tevékenység fokozása | A kábítószer-bűnözés terjedelmének felmérése az EU-ban | 2006 | TAG KKEM | 2008-ra a meglévő tanulmányok összegyűjtése és azok benyújtása a Bizottságnak a KKEM által. A kábítószerek hozzáférhetősége, észlelt hozzáférhetősége az utcákon, ár, tisztaság, keménység (KKEM) |

23. Harmadik országok kábítószerrel kapcsolatos bűnmegelőzési gyakorlatának vizsgálata | Tanulmány készítése a harmadik országok kábítószerrel kapcsolatos bűnmegelőzési gyakorlatáról | 2008 | BIZ | A tanulmány elkészült |

24. A bűnüldöző szervek képzésének fokozása | Az Európai Rendőrakadémia éves munkaprogramjaiban több – különösen a kábítószer termeléssel és kereskedelemmel kapcsolatos – tanfolyamot szán a bűnüldöző szerveknek | 2006 | Európai Rendőrakadémia | 2007-től kezdve az Európai Rendőrakadémia éves munkaprogramjába felvett kiegészítő, a témához tartozó képzés |

27.2. és 27.3. stratégia cél A tagállamok közötti hatékony bűnüldözési együttműködés elmélyítése a meglévő eszközök és keretek használatával A narkotikus kábítószerek és pszichotróp anyagok tiltott behozatalának és kivitelének megelőzése és büntetése |

Cél | Javasolt intézkedés | Menetrend | Felelős fél | Értékelő eszköz/Mutató |

25. A nemzetközi szervezett kábítószer-termelés és -kereskedelem ellen bűnüldözési együttműködés életre hívása és fejlesztése a tagállamok között, és szükség esetén harmadik országokkal, az Europollal és/vagy az Eurojust-tal | 1. Közös működési projektek végrehajtása, mint pl. közös nyomozócsoportok, közös vámtevékenységek és egy európai közlekedés-rendőrségi együttműködési hálózat | Folyamatban van | TAG Europol Eurojust | A kezdeményezett vagy befejezett közös működési projektek száma A lefoglalt prekurzorok és kábítószerek mennyisége A feloszlatott bűnöző csoportosulások száma A leleplezett, jogszabályellenes laboratóriumok száma |

2. Az Europol felméri az EU-ra nézve a kábítószer előállításából és kínálatából származó veszélyt, a felmérés eredményét pedig elterjeszti. | Félévente | TAG Europol | Értékelő jelentés |

26. Súlyos bűnöző tevékenységek leküzdése a kémiai prekurzorok eltérítésének területén a – tagállamok közötti, és szükség esetén harmadik országokkal, az Europollal és/vagy az Eurojust-tal folytatott – bűnüldözési együttműködés elmélyítésén keresztül | Közös működési projektek végrehajtása, mint pl. a prekurzorokkal foglalkozó közös európai egység létrehozása | Folyamatban van | TAG Europol Eurojust | A kezdeményezett vagy befejezett közös működési projektek száma A lefoglalt prekurzorok és kábítószerek mennyisége A feloszlatott bűnöző csoportosulások száma |

27. A prekurzorok, különösen az EU-ba behozott szintetikus kábítószer prekurzorok eltérítésének megakadályozása | 1. Az EU prekurzorokkal kapcsolatos jogszabályainak végrehajtása, ide tartozik különösen a szintetikus kábítószer prekurzorok behozatalainak ellenőrzésére vonatkozó tagállamok közötti együttműködés, valamint az EU külső határán a vámellenőrzés szigorítása. | Folyamatban van | TAG BIZ | A megállapított kockázatellenőrzések száma |

2. Az ENSZ Nemzetközi Kábítószer-ellenőrző Szerve nemzetközi műveleteinek, különösen a Prizma Projektnek a támogatása | Folyamatban van | TAG BIZ Europol | A kezdeményezett vagy befejezett műveletek száma |

27.5. stratégiai cél A nem EU-országokra – különösképpen a termelő és a kereskedelmi útvonalak mentén fekvő országokra – irányuló bűnüldözési erőfeszítések fokozása |

28. A tagállami összekötő tisztviselők hálózatainak kiépítése és bővítése a termelő és a kereskedelmi útvonalak mentén fekvő országokban | 1. Mindegyik hálózat találkozik azért, hogy javítsák a működési együttműködést és a harmadik országokban végzett tagállami intézkedések összehangolását. | Évente kétszer | TAG | A tartott találkozók száma |

2. Műveletek végrehajtása harmadik országok bűnüldözési szerveivel | Folyamatban van | TAG | A kezdeményezett és befejezett műveletek száma |

NEMZETKÖZI EGYÜTTMŰKÖDÉS |

30.1. stratégiai cél Összehangolt, hatékony és láthatóbb uniós intézkedések a nemzetközi szervezetekben és fórumokon |

Cél | Javasolt intézkedés | Menetrend | Felelős fél | Értékelő eszköz/Mutató |

29. Nemzetközi fórumokon közös, kábítószerekkel kapcsolatos EU-álláspontok elfogadása | Az EU által nemzetközi találkozókon képviselt, a kábítószer problémákra vonatkozó álláspontok, amelyeket a KFHM dolgoz ki. EU koordinációs találkozók szervezése a Kábítószerügyi Bizottság (CND) ülésével és más találkozókkal párhuzamosan | Éves | ELN TAG BIZ | Az EU-álláspontok száma a témához tartozó nemzetközi találkozókon |

30. Az EU kábítószerekkel kapcsolatos megközelítésének kihangsúlyozása és népszerűsítése | Az Elnökség és/vagy a Bizottság vezető szerepet vállal az EU kiegyensúlyozott megközelítésének kihangsúlyozása és népszerűsítése során. | Éves | ELN TAG BIZ | Az EU-nyilatkozatok száma |

31. Az EU közös állásfoglalásokat terjeszt elő, és társ-támogatásban részesít más állásfoglalásokat | Az ENSZ-ben és különösen a CND-ben az Elnökség törekedik arra, hogy az állásfoglalásokat közös EU-állásfoglalásokként és/vagy EU által társ-támogatott egyéb állásfoglalásokként terjesszék elő. | Éves | ELN TAG BIZ | Az EU közös állásfoglalásainak illetve a társ-támogatott állásfoglalások száma. |

30.2. stratégiai cél Külön erőfeszítések a tagjelölt, és a potenciálisan tagjelölt országokkal kapcsolatosan, ilyenek pl. a stabilizációs és társulási folyamat országai |

32. A tagjelölt országok, valamint a stabilizációs és társulási folyamat országainak támogatása | A szükséges technikai és egyéb segítség biztosítása ezen országok számára, hogy megismertessék velük az EU vívmányait és segítsék őket a kívánatos intézkedések végrehajtása során. | 2008 | TAG BIZ KKEM Europol | A véghezvitt projektek száma; az ezen országok támogatására fordított kiadások, illetve ezek százalékos aránya az összes kiadáshoz képest |

33. A tagjelölt országok számára annak lehetővé tétele, hogy részt vehessenek a KKEM és az Europol munkájában | A tagjelölt országokkal megállapodások kötése | 2008 | Tanács BIZ | A megkötött együttműködési megállapodások száma |

30.3. stratégiai cél Segítségnyújtás harmadik országoknak, ideértve az EU szomszéd országait, és a kulcsfontosságú kábítószer előállító és tranzit országokat, hogy hatékonyabbak legyenek mind a kábítószer kereslet, mind a kábítószer kínálat csökkentése terén |

34. Az EU szomszéd országainak segítése | 1. Az európai szomszédságpolitika cselekvési tervei kábítószerekkel kapcsolatos részének végrehajtása | 2008 | TAG BIZ | A kábítószerekkel kapcsolatos, végrehajtott rendelkezések száma |

2. A szervezett bűnözés elleni EU-Oroszország cselekvési terv kábítószerekkel kapcsolatos részének végrehajtása | 2006 | TAG BIZ | A kábítószerekkel kapcsolatos, végrehajtott rendelkezések száma |

35. Segítségnyújtás harmadik országoknak/régióknak | A segítségnyújtás összekötése az EU által a különféle régiókkal együtt elfogadott kábítószerekkel kapcsolatos cselekvési tervekkel Külön segítségnyújtás Afganisztánnak a kábítószer-ellenőrzési stratégiájának kialakításával összefüggésben, valamint a szomszédos országoknak a regionális megközelítés megerősítése céljából. | 2008 | TAG BIZ | A véghezvitt projektek száma; az ezen országok/régiók támogatására fordított kiadások, illetve ezek százalékos aránya az összes kiadáshoz képest |

36. Az EU folytatja és fejleszti az aktív politikai kötelezettségvállalást a harmadik országokkal/régiókkal | 1. Olyan mechanizmusok használata, mint pl. a kábítószerekkel kapcsolatos koordinációs és együttműködési mechanizmus az EU és Latin-Amerika, a Karib-térség és a kábítószerekkel kapcsolatos trojka találkozók között | Folyamatban van | Tanács BIZ | Éves jelentés az e mechanizmusok használatáról |

2. A tevékenységek és intézkedések felülvizsgálata, és amennyiben szükséges, új prioritások meghatározása a kábítószerekkel kapcsolatos cselekvési tervekben, amelyeket az EU a következőkkel együtt fogadott el: – Latin-Amerika és a Karib-térség – Közép-Ázsia – Nyugat balkáni országok | 2006 2007 2008 | Tanács BIZ | Felülvizsgálati jelentés |

37. A harmadik országoknak/régióknak történő segítségnyújtás koherenciájának javítása | 1. Információcsere a harmadik országokban végzett működési tevékenységekről | Éves | Tanács BIZ | A Bizottság éves jelentése |

2. Az együttműködési programokba bevont közösségi és tagállami kábítószer-projektek értékelése | 2008 | TAG BIZ | A tagállamok és a Bizottság jelentései a Tanácsnak |

3. Az átfedések és hiányosságok azonosítása a technikai segítségnyújtásban | 2008 | Tanács BIZ | A tagjelölt és harmadik országokban végzett technikai segítségnyújtásra vonatkozó adatbázis Bizottság által végzett frissítése a tagállamok által biztosított információk alapján. A Bizottság jelentése a Tanácsnak. |

INFORMÁCIÓ, KUTATÁS ÉS ÉRTÉKELÉS |

31. stratégiai cél A kábítószer-probléma jobb megértése, valamint a lehető legjobb válaszlépések kialakítása |

Cél | Javasolt intézkedés | Menetrend | Felelős fél | Értékelő eszköz/Mutató |

38. Teljes mértékben megbízható és összehasonlítható adatok biztosítása a kulcsfontosságú járványügyi mutatókról | Az öt kulcsfontosságú járványügyi mutató teljes körű alkalmazása, illetve ezek finomhangolása, ha az szükséges. | 2008 | TAG KKEM | A tagállamok jelentései az alkalmazás lehetséges problémáiról |

39. Megbízható információk szolgáltatása a kábítószer-helyzetről | A mutatók és értékelő eszközök összevont listájának összeállítása az EU kábítószerekkel kapcsolatos stratégiájának és cselekvési terveinek értékelésére. | Folyamatban van | BIZ KKEM Europol | Éves bizottsági felülvizsgálat a KKEM és az Europol támogatásával |

40. Egyértelmű információk nyerése a kábítószer-használat és a kábítószer piacok körvonalazódó tendenciáiról és sémáiról | Megállapodás a körvonalazódó tendenciák felderítésének, nyomon követésének és az ezekre tett válaszlépések EU irányelveiről és mechanizmusairól. | 2008 | Tanács BIZ | 2007-re a Bizottság javaslata a KKEM-mel és az Europol-lal együttműködve |

41. A kábítószerrel kapcsolatos problémákra fordított közkiadásokra tett becslések | A tagállamok és a Bizottság becsléseket tesznek a kábítószerekre fordított közvetlen és közvetett kiadásokra. | 2006 | TAG BIZ | A kábítószerrel kapcsolatos bűnüldözésre, egészségügyi és társadalmi problémákra, valamint nemzetközi együttműködésre vonatkozó kiadási becslések a KKEM támogatásával |

31.2. stratégiai cél Az EU cselekvési terv mindegyikének tartalmaznia kell EU szinten előmozdítandó elsőbbségi kutatási témákat; a kábítószerekkel kapcsolatos probléma gyors fejlődésének figyelembe vétele mellett |

42. Az addikció és függőség mögött meghúzódó tényezőkre, valamint az addikciós kezelésre vonatkozó jobb ismeretek | A kábítószer-használat és függőség mögött meghúzódó orvosbiológiai, pszichoszociális és egyéb tényezők kutatásának előmozdítása az Európai Közösség kutatási és fejlesztési programjával összefüggésben, valamint a tagállamokban. | Folyamatban van | TAG BIZ | A témák azonosítása és bevonása a keretprogramba, a munkaprogramokba, valamint a nemzeti kutatási programokba A kutatási program keretében benyújtott kábítószerekkel kapcsolatos sikeres kérelmek száma, valamint a tagállami szinten támogatott projektek száma |

43. Kábítószerekkel kapcsolatos kiválósági hálózatok létrehozása | Kutatóhálózatok, egyetemek és szakemberek bátorítása kiválósági hálózatok fejlesztésére/létrehozására, az erőforrások optimális felhasználása és az eredmények hatékony terjesztése érdekében. | 2007 | BIZ | A Bizottság jelentése a hálózatszervezés szintjéről és az e hálózatok számára szerzett pénzeszközökről |

32. stratégiai cél Egyértelmű jelzések adása a jelenlegi EU-szintű intézkedések és tevékenységek érdemeiről és hiányosságairól |

44. Folyamatos és átfogó értékelés | 1. A Bizottság a cselekvési terv végrehajtására vonatkozóan jelentést nyújt be a Tanácsnak és az Európai parlamentnek az előrehaladásról, javaslatokat tesz az azonosított hiányosságokkal és a lehetséges új kihívásokkal való megbirkózásra. | Éves | BIZ | Jelentések az előrehaladásról |

2. A 2009–2012 közötti időszakra vonatkozó új cselekvési terv előterjesztésére tekintettel a Bizottság hatásvizsgálatot végez. | 2008 | BIZ | Hatásvizsgálat a KKEM és az Europol támogatásával |

45. A tagállamok kábítószer-bűnüldözési rendszerei kölcsönös értékelésének naprakésszé tétele. | A legjobb gyakorlatra irányuló ajánlások végrehajtottsági foka. | 2006 | Tanács | A Tanács jelentése és javaslat ajánlásokra |

[1] COM(2004)707. végleges

[2] Ez a szám megfelel az EU 2005–2012 között időszakra vonatkozó, kábítószerekkel kapcsolatos stratégiájában található stratégiai célok számának.

[3] Elnökség = ELN, Tagállamok = TAG, Bizottság = BIZ